సోదరుడు సత్యనారాయణరావ్ గైక్వాడ్ వెల్లడితగిన సమయంలో చెబుతా: రజనీసూపర్స్టార్తో నేతల చర్చలుబెంగళూరు, చెన్నై, మే 27(ఆంధ్రజ్యోతి): సూపర్స్టార్ రజనీకాంత్ జూలైలో కొత్త రాజకీయ పార్టీ ఏర్పాటు చేసే అవకాశం ఉందని ఆయన సోదరుడు సత్యనారాయణరావ్ గైక్వాడ్ బెంగళూరులో చెప్పారు. ఆయన ఏ పార్టీలోనూ చేరబోరని, సొంతంగా పార్టీ ఏర్పాటు చేస్తారని తెలిపారు. పార్టీ పేరు, విధివిధానాలపై రజనీ కసరత్తు చేస్తున్నట్టు వెల్లడించారు. బెంగళూరులో నివసిస్తున్న సత్యనారాయణరావ్ గైక్వాడ్ శనివారం మీడియాతో మాట్లాడుతూ రజనీకాంత్ రాజకీయ అరంగేట్రంపై పలు అభిప్రాయాలను వ్యక్తం చేశారు. ఇటీవలే అభిమానులతో భేటీ అయిన రజనీకాంత.. ఇటువంటి కార్యక్రమాలు మరిన్ని  కొనసాగిస్తారని తెలిపారు. జూన, జులై నెలల్లో తమిళనాడులోని దాదాపు అన్ని నియోజకవర్గాలకు చెందిన అభిమానులు, ముఖ్యులతో రజనీ భేటీ అవుతారని చెప్పారు. అవినీతి రహిత సమాజాన్ని నిర్మించే ఆలోచనలో ఉన్న రజనీకాంత్ ఆ దిశగానే అభిమానులకు సూచనలు ఇస్తున్నారని అన్నారు. కాగా, సత్యనారాయణరావ్ గైక్వాడ్ వ్యా ఖ్యల నేపథ్యంలో శనివారం సాయంత్రం చెన్నైలో రజనీకాంత్ ను విలేకరులు కలిశారు. సత్యనారాయణరావ్ వ్యాఖ్యలపై స్పందన కోరగా.. తగిన సమయంలో చెబుతానని అన్నారు. ‘మీ పని మీరు చేస్తున్నారు. ప్రస్తుతానికి నా పని నటించడం. ఆ పని చేసేందుకే నేను ముంబయి వెళ్తున్నాను. రాజకీయాలపై తగిన సమయంలో చెబుతా’ అని అన్నారు. ‘కాలా’ సినిమా షూటింగ్ కోసం రజనీ శనివారం ముంబయి బయలుదేరి వెళ్లారు. కాగా, అన్నాడీఎంకేకు రాజీనామా చేసిన నటుడు ఆనంద్రాజ్ శనివారం రజనీకాంత్ తో సమావేశమయ్యారు. రజనీకాంత్ రాజకీయ రంగప్రవేశం చేస్తారన్న ఊహాగానాల నేపథ్యంలో ఆనంద్రాజ్ భేటీ ప్రాధాన్యం సంతరించుకుంది. గాంధేయ మక్కల్ ఇయక్కం అధ్యక్షుడు తమిళ రవి మణియన్ కూడా రజనీతో సమావేశమై సుదీర్ఘంగా చర్చించారు.
sodarudu satyanarayanarav gaikwad velladitagina samayamlo chebuta: rajaneesuuparstaartho nethala charchalubengaluru, chennai, mee 27(aandhrajyoti): superstar rajanikant juulailoo kotta rajakeeya party erpaatu chese avakaasam undani aayana sodarudu satyanarayanarav gaikwad bengalurulo cheppaaru. aayana e paartiiloonuu cheraborani, sontamgaa party erpaatu chestaarani telipaaru. party paeru, vidhividhaanaalapai rajanee kasarattu chestunnattu velladinchaaru. bengalurulo nivasistunna satyanarayanarav gaikwad sanivaaram meediatho maatlaadutuu rajanikant rajakeeya arangetrampai palu abhipraayaalanu vyaktam chesaru. itivale abhimaanulatho bheti ayina rajaneekaanta.. ituvanti kaaryakramaalu marinni  konasaagistaarani telipaaru. juuna, julai nelallo tamilanaadulooni daadaapu anni niyojakavargaalaku chendina abhimaanulu, mukhyulatho rajanee bheti avutaarani cheppaaru. avineeti rahita samaajaanni nirminche aalochanalo unna rajanikant aa disagaane abhimaanulaku suuchanalu istunnarani annaru. kaga, satyanarayanarav gaikwad vyaa khyala nepathyamlo sanivaaram saayantram chennailo rajanikant nu vilekarulu kalisaru. satyanarayanarav vyaakhyalapai spandana koraga.. tagina samayamlo chebutaanani annaru. ‘mee pani meeru chestunnaru. prastutaaniki naa pani natinchadam. aa pani chesenduke nenu mumbai veltunnaanu. rajakeeyaalapai tagina samayamlo chebuta’ ani annaru. ‘kaalaa’ sinima shooting kosam rajanee sanivaaram mumbai bayaluderi vellaaru. kaga, annaadeeenkeku rajinama chesina natudu anandraj sanivaaram rajanikant thoo samavesamayyaru. rajanikant rajakeeya rangapravesam chestaranna oohaagaanaala nepathyamlo anandraj bheti praadhaanyam santarinchukundi. gandheya makkal iyakkam adhyakshudu tamila ravi manian kuudaa rajaneetho samavesamai sudiirghamgaa charchinchaaru.